Timers Tutorial - CodeProject 12,621,492 members (35,132 online)
730.8K views371 bookmarked
Last Visit: 31-Dec-99 19:00 Last Update: 2-Dec-16 14:40Refresh« Prev1234567 Next » Read and Write application parameters in XML - CodeProject 10,446,932 members (45,407 online) Workspaces Home
Sateesh. Last Visit: 31-Dec-99 18:00 Last Update: 8-Mar-14 3:39Refresh1 The Veteran Pine – TREE JUNKIE
Posted in Field Trips, Journal, Trees	adirondacksampersand woodsblack cherryeastern white pinejournalmammoth pinesold growthred-backed salamanderthe veteran pinetrees
Van Hoevenberg Dusk > Terug Weskus toe! (sommer kaalvoet)
JY LEES NOU Terug Weskus toe! (sommer kaalvoet)
Yzerfontein het werklik ’n goue strand. Daar waar die ou deel van die dorp knus buk voor die ligblou see - en die nuwe groot huise verder teen die kus af die fynbos opslurp. (Meestal met oorsese of Gautengse eienaars.) Dis hier waar Egoli se “Weskusmeisie” vandaan kom. G’n wonder Marguerite Wheatley het daardie egte Weskus-aksent en iets in haar stem wat na see klink nie. Heilsaam, ja, maar sy voel baie sterk oor die nuwe vlaag huiseienaars wat soms, “as die bakkiebouers hier aankom”, sonder omhaal duine laat platstoot en inheemse bosse uitkap vir groot geplaveide opritte en drieverdieping-kolosse. “’n Maatskappy-grootbaas het daardie groot huis bo teen die heuwel gebou. Maar ek dink nie hy was die afgelope vyf jaar al langer as ’n week op Yzerfontein nie. Party mense het darem baie geld, hè?
Laerskool was vir haar op Darling - gewoonlik so tien minute se ry van Yzerfontein af. “Maar my ma het ons nog soggens met die bakkie skool toe gevat en dan het ons so sta-a-a-dig agter die trekkers aan gekruie . . . Dit kon ons tot 40 minute neem om by die skool te kom.” Sy het daarna Yzerfontein se koue water verruil vir hoërskool aan Paarl Gimnasium, maar naweke en vakansies het sy so gou moontlik na haar speelveld teruggekom. Die baai . . .
Het jy ná skool gaan reis soos almal deesdae doen? Ja, ek was ’n kelnerin in Oostenryk - ek praat gelukkig Duits. En daarna het ek vir ’n tydjie in Amerika au pair-werk gedoen. Ná my studies was ek weer eens ’n kelnerin - in Londen. Maar SA is regtig, egtig vir my die lekkerste plek. Veral hier, op Yzerfontein. Al het dit nou al so verander.
En was drama ’n goeie keuse? Ja! Ek is mal oor act. Toneelspeel is my lewe. Ek is van skool af mal oor dans - ek het ook ballet gedoen. En kuns was my ander sterk vak. Ek hou van op en af spring, en beweeg, en dóén! Ek doen ook kick boxing, dis lekker sterk, en lewendig. Ek het ook begin met ’n aërobiese instrukteurskursus, en sal dit graag wil klaarmaak. Maar die ou soort - step, en so. Dis besig om te verdwyn. Ek hou nog van hoe Jane Fonda en daardie klomp dit gedoen het.
Wat het Egoli jou geleer? Dit het my al baie geleer. Veral hoe om professioneel op te tree in enige situasie, al is dit party keer hóé moeilik. Ook om getrou aan jouself te wees, dat dit immers steeds slegs ’n werkomgewing is, dat die blink nie regtig is nie. Ek het ook geleer om my woorde agterstevoor om te ken - sodat jy nie hoef te dink aan wat jy moet sê nie en eerder vry kan wees om dinge op stel te probeer wat onmoontlik sou wees as jy nie jou woorde intiem geken het nie.
Jou musieksmaak is dus nie bons-musiek nie? Ek is mal oor kragtige musiek. Veral rock, en uiteenlopende goed - van Fokofpolisiekar tot Niemand. Joe, die leier van Niemand, skryf die mooiste, diepste songs. Ek kan nie verstaan dat hulle nie meer bekend is nie . . . En dan hou ek van die sterk vrouerockers,soos Janis Joplin, Patti Smith . . . Courtney Love. En Duitse en Skandinawiese rock en metal, soos Him - hulle sing love metal, en Guano Apes en Rammstein.
Watter boeke? Ek lees verskriklik, tans meestal biografieë. Dit leer ’n mens nogal baie. Ek sien dikwels dinge - veral in die lewe van mense soos Patti en Courtney - wat ooreenstem met goed wat ek nou ervaar, en hoe hul reaksies op situasies die verloop beïnvloed het. Dit laat ’n mens dink oor jou eie keuses. Ek het ook onlangs Jungle Child, deur Sabine Kuegler, gelees - oor ’n vrou wat in ’n baie natuurlike omgewing grootgeword en vreeslik gesukkel het om aan te pas in “die beskawing” toe sy moes teruggaan. Dit het my baie geraak.
Droom jy goed oor en oor? Ja! Ek droom verskriklike snaakse goed vandat ek Dean Koontz se boeke begin lees het. Maar ek het opgehou, want dit foeter my op! Ek droom byvoorbeeld altyd ek probeer wegkom van een of ander bose mag en ek ontwyk dit die heeltyd net-net - maar ek bly bang. Ek’s nog steeds bang vir die donkerte . . . Boeke is erg realisties, want jy vorm jou eie prentjie . . . and that sticks! Baie meer as flieks, byvoorbeeld. Baie meer.
MARGUERITE SE GUNSTELINGE
Drank: “Ricky Louw” (Richelieu-brandewyn en Coke.) Of ’n goeie rooiwyn.
Akteur/aktrise : Benicio Del Toro, Juliette Lewis en Naomi Watts
Mens: My kêrel! (O, ja, ek moet seker ook sê my familie, anders voel hulle left out.)